Wuisinsu C
维生素C
时间:2014-07-09 00:00:00 来源:德宏团结报
1740 ning hta, Inglik mung hka hpyen hpyen du Hkyau Ji. Ansin wa go, masha 1000 jan ni hpe sang hpo 6 ko woi jon nna, shingkang shingwang rai mungkan shagrup hkom ma ai. Nhtang wa ai shaloi go “Befu- hka” dazik sang hpo langai sha lu nhtang du wa nna, sanghpo ko hkan ai masha gade tsa sha ngam mat sai, 1000 jan du ai masha ni sai chyahten ana hta si mat masai. Mu ndai go Inglik mung ni a myi man grai gabai ya nga ai, hkohkam Chyan Mu Si go, Lin De ngu ai tsi sara wa hpe aten gadi ton ya nna hkrit hpa ana dai tsi shamai ladat tam na aming jahkrat sai. 1747 ning shata 5 nhtoi 20 ya shani, tsi sara wa go “Soerziboli” sanghpo hta, sanghpo na masha ni hpe luidui si ga- tsing na ntsin shup jo jang, mau na zon re amu pru sai, sanghpo na masha ni a hkrit hpa ana dai sop sha mai mat sai, si shadan mung gaman rai mat sai.
1928 ning hta Shung-ya li mung logadat hpaji ninghkring Hkyau Er Gyi go grai ongdang ai hku nna linmung si ko na ahkyak rai mu sho la nu ai, arai dai go sai chyahten ana htang ai bo re, shi mying go wuisinsu C ngu ai rai nga ai, shing rai Hkyau Er Gyi go No Bui Er kumhpa lu nu ai.
Langai. Kyu
作用
Wuisinsu C go mying brong shadang grai tso ai wuisinsu ko na “Myin tami re”. Num ni go hpyi shatsom, sama htang maja lu ai ngu nna sharong ma ai. Sak gaba masha ni go yat htang, ginsa htang, salum sai- lam ana htang maja ai akyu rong ai ngu nna sharong ma ai. Ramma ni go wo ana htang maja lu ai ngu nna sharong ma ai.
Wuisinsu C gata jang byin wa ai ana masa:
缺乏维生素C,有典型的症状:
□Wa garu yang, wa waji sai pru wa ai.
□Hkum hkan prat hkye tu wa ai.
□Myiman hkan sama kap wa ai.
□Ladi sai pru wa ai.
□Myi man nsam sit wa ai.
Lama lahta de na ana masa pru wa jang go, sadi ra sai.
Wuisinsu C a akyu grai lo ai rai yang, gadi da lu ai go:
1. Manyan danbe byin tai wa ai
Manyen dabe go masha hkum hkrang gata na danbeji shadang a 1/3 re, shi go masha hkum hkrang gata na gadi lam du ai sainu ni hpe gahkyin shakap ton nna, hkrang(Hpyi, sai lam shakum, nra kya) ni shabyin shatai dat ai re. Manyen dane go sainu ni hpe makop maga ton nna, ana ganu shang wa na hpe ninghkap ton ya lu nga ai.
Sailam shakum go manyen danbe e shabyin shatai dat ai rai nna, wuisinsu C grung jang go, manyen danbe lamat n-gun rong nna, sailam mung noi krat zon rai, shakyip mung mai gang jen mung mai nga ai. Lama wuisinsu C gata mat jang go, manyen danbe lamat n-gun n rong mat sai majo, sailam mung pat dumlong zon rai, gang hkra hkrum ai hte go, gan gahpe ga mat chye nga ai.
Hkum hkan prat hkye tu wa ai npot n- hpang lo malong go wuisinsu C gata mat nna, hpyi gata na sailam gapo ga mat nhtom, sai ntsin sailam shinggan de lui pru wa ai masa re. Wa sai pru ai mung, wuisinsu C gata ai ai majo, wa waji gata na sailam gahta mat nna, sailam hta wa htu barut hte wa dip hkra jang, galang ta di mat nhtom, sai ntsin go sai lam gata ko nna n-gup de lui pru wa ai re.
2. Hpyi lamat n-gun shaja ya ai
Hpyi mung manyen danbe e hpyi ko na sainu ni hpe gahkyin shakap ton ya nna byin tai wa ai re. Wuisinsu C grung jang go, hpyi mung noi krat zon rai nna lamat n-gun rong wa lu nga ai.
3. Sama kap wa na hpe htang maja ai
Sama chyang byin wa ai go lama ma rai lai wa ai majo byin wa ai re, dai lai wa ai ko lama wuisinsu C lom sa yi nga jang go, nsam chyang rai byin tai wa na hpe ningdip kau lu sai. Wuisinsu C gata mat jang, nsam chyang rai gahkyin gumdin wa nna, hpyi n- sam hpe shachyang kau dat ya lu nga ai. Chyang nsam lo hkrai lo wa jang , chyang sama byin tai mat sai. Dai majo, wuisinsu C grung jang go, sama n chye kap sai.
4. Nra hkri hkro hpye yat ana htang maja ai
Nra hkri hkro ko na nra kya go manyan danbe gahkyin shakap ton nna byin tai wa ai re. Wuisinsu C gata jang go, nra kya a lamat n-gun n nga mat nna, arut nra jahten kau loi nga ai, shing rai jang nra hkri hkro hpye yat ana byin wa na aloi sha rai sai.
5. Ningma chyip lawan ai
Ningma shachyip ai go, wuisinsu C hte manyen danbe a akyu re. Wuisinsu C gata jang, ningma chyip n gun kya mat nna, ningma hka chyip lanyan mat sai. Dai majo ana gadoi kau ai machyi masha ni wuisinsu C lo lo sha ra ai.
6. Ana htang n-gun shaja ya ai
Ana ganu, ana ningtuk shanyen shang wa ai shaloi, “Shanyen hpyen” hpe hkap manga ai go besipau sainu re. Wuisinsu C go besipau sainu a ana htang n-gun shaja ya lu nga ai. Wuisinsu C grung sa yi nga jang, myu shagu hkron kap ana htang maja kau lu sai, ga shadon wo ana, sinwop ana, sin ana re. Wuisinsu C lo lo sha yang wo ana tsi shamai lu ai hte rau, sai mung lu shanyem la sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
fra_Latn zho_Hans zho_Hans kac_Latn kac_Latn kac_Latn yue_Hant kac_Latn kac_Latn zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn